 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת: סא"ל לידור דרכמן**

בעניין: התובע הצבאי (ע"י ב"כ, : קמ"ש עידו זגורי)

נגד

הנאשם: ח'/XXX רב"ט ס' ש' א (ע"י ב"כ, סרן רון שטאובר)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 22.08.2022 ועד יום 04.12.2022 למשך 105 ימים, בהתאם לכתב האישום המתוקן ולפרטים הנוספים.

* **ניתנה היום, כ"א בכסלו תשפ"ד, 04.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בכתב אישום מתוקן בעבירה של התנהגות מבישה, בגין כך שנעדר מיחידתו גדוד XXX ללא היתר למשך 105 ימים, היעדרות שהסתיימה בהתייצבותו.

החייל התגייס לצה"ל בחודש אפריל 2021 ושירת כנהג משא כבד. לצד ההיעדרות שבגינה הוא נותן את הדין היום, לחובתו ארבע היעדרויות קודמות משירות, בגינן נשפט בדין משמעתי ביחידתו (ת/1).

כתב האישום בעניינו תוקן לאחר שהשלים בהצלחה הליך שילוב בן 12 חודשים, במסגרתו שוחרר ממעצרו בתנאים ושב לשרת בצה"ל תחת פיקוח בית הדין המשלב וליווי פיקודי צמוד. במהלך תקופת השילוב עבר החייל כברת דרך משמעותית, הוכיח את עצמו ואת יכולותיו וסיים בהצלחה את ההליך, על אף קשיים לא מבוטלים עמם התמודד לאורכו.

**על החייל נגזר עונש מאסר מותנה בן שלושים (30) ימים למשך שנה (1), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**אני מורה על ביטול ימי התב"ן בכליאה.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"א בכסלו תשפ"ד, 04.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

נערך על י די :ג.ח

בתאריך:31.12.2023

חתימת המגיה: סגן שיר בן-ארמון